Diari Oficial de la Generalitat Valenciana


Sumari del DOGV 4412, del 07-01-2003 (2002/14816)

Expedient núm. 495/2000. Adjudicació de l'urbanitzador conforme a les bases per a la seua selecció, elaborades per Vetges Tu i Mediterrània, SL, per a l'execució del programa d'actuació integrada del sector industrial I-2 la Vila.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4412

Data del DOGV
:   07-01-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/14511


Organisme emissor
:   Ajuntament de Xàtiva

Tipus de document
:   Anunci

Expedient núm. 495/2000. Adjudicació de l'urbanitzador conforme a les bases per a la seua selecció, elaborades per Vetges Tu i Mediterrània, SL, per a l'execució del programa d'actuació integrada del sector industrial I-2 la Vila. [2002/X14344]
  
Per acord del plenari de l'Ajuntament de Xàtiva, en sessió de data 8 de novembre de 2001, s'aprovà definitivament el pla parcial i el programa de actuació integrada i les bases per a la selecció de l'urbanitzador del programa d'actuació integrada del sector I-2 la Vila, del sòl urbanitzable industrial, a la fi d'establir les condicions per a la presentació d'un programa d'actuació integrada, per iniciativa privada, sent valides les dues formes de gestió urbanística, pública o privada.
  
Vist, que segons allò disposat a les bases per a la selecció de l'urbanitzador, per acord plenari de data 11 d'abril de 2002, fou aprovat provisionalment el projecte d'urbanització redactat per Vetges Tu i Mediterrània, SL, i sotmesa a exposició pública la proposta de Programa per a seleccionar l'urbanitzador, segons el que disposa l'art. 46, 3-4 de la Llei 6/94, de 15 de novembre, Reguladora de l'Activitat Urbanística.
  
Vist que, per acord plenari de 18 de juliol de 2002, fou adjudicada provisionalment l'execució de les obres d'urbanització del Programa d'actuació integrada de la unitat d'execució del Sector I-2 la Vila, del sòl urbanitzable industrial, a Urbanitzacions Xàtiva, SL, pel preu de 2.968.791,70 euros, si bé condicionat a una major justificació tècnica del preu del programa.
  
Vist l'informe tècnic estudiat, l'estat de mesuraments i aplicació de preus, presentat per l'esmentada empresa, quedant acreditada una major justificació tècnica del preu del programa.
  
Segons allò establit a l'art. 47.8 pf.2 de la LRAU, hi escau sotmetre a exposició pública el conveni urbanístic, aprovat provisionalment per a l'execució del Programa d'actuació integrada de la unitat d'execució del Sector I-2 la Vila, a subscriure amb l'Ajuntament de Xàtiva i per Urbanitzacions Xàtiva, SL, al qual s'articulen les relacions entre ambdues parts, publicant el present anunci, pel termini d'un mes, a fi d'al·legacions, tant de l'acord d'aprovació del Conveni Urbanístic, com del seu text, que es podrà consultar a l'ajuntament - planta 2ª Urbanisme, entenent que vençut el termini s'entendrà definitivament aprovat, en el cas que no s'hi presente cap al·legació, passant a la seva formalització.
  
El dret d'executar el Programa d'actuació integrada de la unitat d'execució del Sector I-2 la Vila, per part de l'agent urbanitzador Urbanitzacions Xàtiva, SL, comença a comptar de la data de publicació del present anunci, computant així mateix el termini per la presentació del projecte de reparcel·lació segons allò establit en les bases adés citades, per després procedir-ne a l'aprovació per la Corporació.